આજકાલ ઓફિસમાં કામ બહુ રહે છે. છ્તાંય એ બધાની વચ્ચે પણ મારો હાથ વારે વારે તારા માથે ફર્યા કરે છે. ઘરે આવીને ઘરનું કામ કરતાં કરતાં કે કર્યા પછી મારી પાસે એક જ કામ હોય છે …બસ તારી સાથે ગાંડી ઘેલી વાતો કરવાનું. તું અમારા અવાજને ઓળખે એટલે તને સારું પડશે. જ્યારે આવીશ ત્યારે તારા માટે અમે અજાણ્યા નહિ હોઇએ. તું આવીશ પછી થોડા મહિના તો તું ઉંઘ્યા કરીશ અને તને કંઇ થશે તો તું બોલી પણ શકીશ નહિ. એટલે મારે સમસ્યા ઓળખવી પડશે અને મારા પ્રોગ્રામીંગ વ્યવસાયનો માર્ગ અપનાવવો પડશે. એટલે કે સમસ્યાને ઓળખો, તેનું વિશ્લેશણ કરો અને પછી ઉકેલ શોધો.